देशरत्न राजेंद्र प्रसाद के नाम पर बने भवन परिसर में मयखाना
देशर|डा. राजेंद्र प्रसाद के नाम पर बहुत कुछ है। विश्वविद्यालय, कालेज, पुस्तकालय, पार्क, सड़क, नगर, स्मारक, सरोवर और भवन। आपको जानकर ताज्ज्ुब होगा कि उनके नाम पर बने एक भवन परिसर में मयखाना भी है। गांव-देहात में नहीं है। नई दिल्ली में है। राजेंद्र प्लेस मेट्रो स्टेशन के ठीक बगल में है।
यह परिसर पहले दिल्ली नगर निगम के हवाले था। अब डीडीए के पास है। रिकार्ड में यह शॉपिंग काम्पलेक्स है। बहुमंजिली इमारत में केंद्र और राज्य सरकार के कई कार्यालय हैं। कुछ बैंकों की शाखाएं भी हैं। लेकिन, परिसर में शराबियों की धमाचौकड़ी से बाकी कार्यालयों को लेकर इस इमारत की पहचान बदल गई है। खास पहचान यही बनी है कि राजेंद्र भवन के विशाल परिसर में शराबी किसी भी वक्त मौज कर सकते हैं। पेड़ और उनकी जड़ों को घेर कर बनाए गए चबूतरे दिन भर आबाद रहते हैं। दिल्ली के उप मुख्यमंत्री मनीष सिसोदिया के बड़े-बड़े बैनर शहर में टंगे हुए हैं। इनमें िहदायत दी गई है कि पार्कों और सार्वजनिक जगहों पर शराब पीते पकड़े गए तो पांच हजार रुपए जुर्माना लगेगा।
सरकार ने उत्पाद विभाग को लिखा
दैनिकभास्कर की पहल पर दिल्ली सरकार ने अपने उत्पाद विभाग को मामले पर जरूरी कार्रवाई के लिखा है। उप मुख्यमंत्री मनीष सिसोदिया से मेल के जरिए प्रतिक्रिया मांगी गई थी। उनके आधिकारिक मेल से जवाब में बताया गया कि उत्पाद विभाग को कार्रवाई के लिए कह दिया गया है।
bho_Deva hin_Deva hin_Deva hin_Deva hin_Deva